open-index/open-wikipedia-markdown huggingface dataset:
Šäuläi

**Šäuläi** ( [ɕɛʊ̯ˈlʲɛɪ̯ˑ],  [ˈʃaʊ̯lən], ,  [ʂɐʊˈlʲaj], edel 1917. vot — *Шавли* (*Šavli*), edel 1795 — *Сауле* (*Saule*)) om lidn Litvanman pohjoižes. Se om valdkundan nellänz' surtte lidn eläjiden lugun mödhe.

## Istorii
Eländpunkt mainitase ezmäižen kerdan Livonijan rifmuidud aigkirjas vl 1236 kuti žilo toranno, konz sijaližed vägestiba mekankandajiden ricariden ordenad. Saule sai lidnan statusad vl 1713.

Vll 1795−1918 lidn mülüi Venälaižhe imperijha, oli nahkan ümbriradmižen keskuseks. Ezmäižen mail'man sodan aigan vn 1915 keväz'kus Germanijan imperijan sodaväged mureniba lidnan sauvusiden kaks' koumandest. Toižen mail'man sodan aigan vn 1944 elokus pertiden nell' videndest oli pandud mantazole. Nevondkundaližen aigan (1944−1991) lidn šingotihe elektronikan keskuseks, mecan i sauvomižen edheotandoil, velosipedantegimel, järedal sodail'mbazal.

Vspäi 1996 joudjaline ekonomine zon mülütab metallan, plastikan, tekstilin i elektronikan edheotandoid. Lidn šingotase turizmal mugažo i radvägen eksportal Evropan maihe.

## Geografijan andmused

Lidn sijadase 103..150 m ü.m.t. korktusil. Rekivanjärven () randad oma lidnan suves.

Matkad Vil'nüshasai om 214 km suvipäivnouzmha, Kaunashasai — 142 km suvhe, Klaipedhasai — 161 km päivlaskmha. Lähembaine järed lidn om Rig 128 km pohjoižpäivnouzmha.

Klimat om ven kontinentaline Baltijan meren valatoitusenke. Keza om päivoikaz, tal'vaig om pil'vekaz lujas. Voden keskmäine lämuz om +7,6 C°, kezakun-elokun +16,0..+18,5 C°, tal'vkun-uhokun −1,2..−2,9 C°. Ekstremumad oma −36,4 C° (viluku, uhoku) i +35,7 C° (heinku, eloku). Kezaaigan minimum om +0,1 C° (kezaku), tal'vaigan maksimum om +13,4 C° (tal'vku, uhoku). Ei voi panda halad kezakus-elokus. Paneb sadegid 643 mm vodes, enamba kezakus-elokus (69..78 mm kus) i redukus (72 mm), vähemba uhokus-sulakus (33..36 mm kus). Kun keskmäine relätivine il'man nepsuz vajehtase 67..73 % röunoiš sulakus-heinkus, 85..90 % redukus-uhokus.

## Eläjad
Vn 2011 Litvanman rahvahanlugemižen mödhe lidnan eläjiden lugu oli 109 328 ristitud. Kaik 100 618 eläjad oli lidnas vl 2018. Kaikiš suremb lidnan ristitišt oli 149 083 eläjad vl 1992.

Rahvahad (2011): litvalaižed — 93,6 %, venänikad — 4,1 %, toižed rahvahad — 2,3 %.

## Transport
Avtobusad, taksid da ezilidnelektrojonused oma kundaližeks transportaks lidnas da sen ümbrištos.

Rahvahidenkeskeine *Šäuläi*-lendimport (*SQQ / EYSA*) sijadase lidnan suvipäivnouzmas, seičemes kilometras keskuzpalaspäi, Zokniai-rajonas, vspäi 2004 PAKO:n sodaaviacii kävutab sidä mugažo.

## Galerei

Ayuntamiento de Siauliai, Lituania, 2012-08-09, DD 02.JPG|Lidnan tobmuden pert' vn 2012 elokus
SVK pastatai 2022.jpg|Lidnan päjumalanpert' i Šäuläin valdkundaline kolledž, vn 2022 elokun nägu
SALDA (6).jpg|*Salda UAB*-kompanijan päofis i tegim vl 2011
Saules Miestas mall in Shiauliai, Lithuania.jpg|*Saules Miestas*-moll vl 2015
Šiauliai Culture Center in 2022.jpg|Lidnan kul'turkeskuz (2022)
SiauliuArena (cropped).jpg|*Šiauliai Arena* (vn 2007 olend)
Dutch F16 Siauliai.jpg|Rahvahidenkeskeine *Šäuläi*-lendimport vn 2017 keväz'kus


## Sport
* FA Šäuläi (futbolklub)
* FC Gintra

## Irdkosketused
* Lidnan tobmuden oficialine sait (''siauliai.lt'').
Rozo

**Rozo** (angl. i , sijaline francijan kreoline kel': *Wozo*) om Dominikan pälidn da kaikiš suremb lidn.

## Etimologii
Jogen *Roseau*-nimi znamoičeb «rogosine», «rogojogi».

## Istorii
Nügüdläižen eländpunktan aluz om pandud francijalaižil 17. voz'sadal ühtennimižen jogen randal amuižen indejižen Sairi-žilon sijas. Vspäi 1838 kolonijan parlament keradaškanzihe Rozos orjusen likvidiruindan jäl'ghe. Lidn sai ripmatoman valdkundan pälidnan statusad vl 1978.

Rozo šingotase turizmal i bananoiden da kakaon vendan portal.

## Geografii
Rozo sijadase Dominik-saren päivlaskmaižen randan suves, Kariban meren päivnouzmaižel randal, 43 m ü.m.t. keskmäižel korktusel. Om ümbärtud Morn Brüs-mägen () mecpautkil.

Klimat om tropine vihmmecoiden. Kun keskmäine päiväline lämuz om +25..+27 C° vodes läbi. Paneb sadegid 2575 mm vodes, vähemb uhokus-sulakus (107..135 mm kus).

Rozo jagase läz 80 fartalaks.

## Eläjad da transport
Vl 2007 lidnan eläjiden lugu oli 16 852 ristitud.

Keinfild-lendimport (*DCF*) i ehtatim ühtenzoittas saren eläjid läheližidenke saridenke (francižed Martinik i Gvadelup). Se om märitud peniden lendimiden täht.

Koume sijališt radiostancijad ratas Rozos. Brazilijan, Kitain, Kuban i Venesuelan sur'oigenduzkundad oma olmas lidnas.

## Homaičendad


## Irdkosketused
* Rozon fotokuvad ''domnik.net''-saital.
Tuluz

**Tuluz** ( [tuluz],  [tuˈluzɔ]) om lidn da kommun Francijan suvipäivlaskmas. Se om Oksitanii-regionan administrativine keskuz, valdkundan nellänz' lidn eläjiden lugun mödhe, Francijan opendusen kahtenz' lidn (110 tuh. üläopenikoid) Parižan jäl'ghe.

## Istorii
Eländpunkt mainitase ezmäižen kerdan vl 106 edel meiden erad. Vll 419−507 Tuluz oli vestgotiden kunigahusen pälidnaks. Vspäi 1229 Tuluzan katoline universitet oli olmas, sauptihe Suren francižen revolücijan jäl'ghe. Vspäi 1271 lidn om Francijan palaks. Tuluzan parlament tegi ištundoid vspäi 1421 i oli käskuzkundaks valdkundan suven eläjiden täht.

Tuluz šingotase Francijan aerokosmižeks keskuseks Šarl' de Goll'-prezidentan aigaspäi, Airbus-kompanijan i «Arian»-kandairaketiden ühthekeradamižcehad ratas lidnas. Sidodud kosmosha sarakod oma elektronine (pol'veimed i čipad, kaimdajiden südäin), informacine (sän i valdmeritedon radnikoičendad, tedoiduzkeskused), biotehnologijoiden. Tuluzan aglomeracijan KSP om 51 mlrd evroid (2013).

## Geografijan andmused
Lidn sijadase Garonn-jogen randoil (lankteb Atlantižhe valdmerhe), 141 m ü.m.t. keskmäižel korktusel. Garonnan i Suvine (Langedokan) kanalad vasttasoiš lidnas, ned ühtenzoittas Keskmert Atlantiženke valdmerenke Francijan territorijal, Bordo- i Set-meriportoid.

Klimat om subtropine valdmeren. Keza om päivoikaz, tal'vaig om pil'vekaz. Voden keskmäine lämuz om +14,2 C°, kezakun-sügüz'kun +19,3..+22,8 C°, tal'vkun-uhokun +6,3..+7,1 C°. Ekstremumad oma −19,2 C° (uhoku) i +42,4 C° (eloku). Kezaaigan minimum om +4,0 C° (kezaku), tal'vaigan maksimum om +24,1 C° (uhoku). Ei voi panda halad kezakus-sügüz'kus (sügüz'kun minimum om +1,9 C°). Il'man lämuz voib ülitada +20 C° miččel taht kul. Paneb sadegid 627 mm vodes, läz tazomäras kuidme, enamba sulakus-kezakus (64..74 mm kus), vähemba uhokus (37 mm) i heinkus (40 mm). Paneb lunt kuz' päiväd tal'ves keskmäras. Kun keskmäine relätivine nepsuz vajehtase 68..74 % röunoiš kezakus-sügüz'kus, 85..88 % kül'mkus-vilukus, 76..82 % toižiš kuiš.

## Eläjad
Vl 2012 lidnan eläjiden lugu oli 461 190 ristitud. Kaikiš suremb lidnan i lidnümbrikon ristitišt om nügüd', sen koumandez ližadui vspäi 1990. Kaik 1 038 764 ristitud elihe Tuluzan lidnümbrikos 2 531 km² pindal vl 2015, 1,33 mln rist. om lidnaglomeracijas 5 381 km² pindal (2015).

## Irdkosketused
* Lidnan oficialine sait (''mairie-toulouse.fr'').
Akapul'ko

**Akapul'ko** ( [akaˈpulko ðe ˈxwaɾes] *Akapul'ko de Huares*, ) om Meksikan lidn, valdmeriport da kurort. Se om Gerrero-štatan kaikiš suremb lidn.

## Istorii
Eländpunktan aluz om pandud vl 1531. Sai monopolijan oiktust torguindan Filippinoidenke täht vl 1573, muga kändihe znamasižeks lidnaks. Panihe San Diego-lidnusen alust (nüg. mülüb lidnha) kaičemha Akapul'kod merirazbainikoišpäi. 1950-nzil vozil se šingotihe tetabaks kurortaks AÜV:oiden elokahil mehil da Gollivudan tähthaižil.

Akapul'ko šingotase turizmal (no murdod telustadas meres i kül'bet'randoil), sömtegimištol (maidproduktad, jomad, jä, sijaline keitand), cementan i elektrusen tehmižel. Kurortnikad oma meksikalaižed tobjimalaz.

## Geografijan andmused

Lidn sijadase valdkundan suves, Tünen valdmeren süvän merikaran randal, 30 m ü.m.t. keskmäižel korktusel.

Matkad štatan administrativižhe Čil'pansingo de los Bravo-keskushesai om kahesakümne kilometrad pohjoižpäivnouzmha-pohjoižhe orhal vai 86 km avtotedme, Mehikohosai om 295 km pohjoižhe orhal vai 375 km avtotel.

Klimat om tropine kaks'sezonine, päivoikaz lujas päiči vihmsezonas. Il'man keskmäine lämuz om +26,8..+28,7 C° kuidme voden aigan. Paneb sadegid 1337 mm vodes, enamba kezakus-sügüz'kus (247..310 mm kus). Il'man keskmäine relätivine nepsuz vajehtase 72..78 % röunoiš vodes läbi. Meriveden keskmäine lämuz vajehtase kuidme +28,1..+30,0 C° röunoiš.

## Eläjad
Lidnan ristitišt ületi 100 tuhad eläjid 1960-nzil vozil adivpertiden sauvondan tagut i oli 174 378 rist. vl 1970. Vn 2010 Meksikan rahvahanlugemižen mödhe lidnan eläjiden lugu oli 673 479 ristitud, vn 2020 — 658 609 ristitud (27. sija Meksikas). Kaikiš suremb lidnan ristitišt oli 687 608 eläjad vl 2012. Läz 1 mln eläjid om ezilidnoidenke 3 538 km² pindal.

## Transport

Avtobusad, taksid i valdkundaližed maršruttaksid («kolektivo») oma kundaližeks transportaks lidnas. Laivkruizad ratas kurortnikoiden täht.

Rahvahidenkeskeine civiline *Akapul'ko*-lendimport Huan Al'vares-jenaralan nimed (*ACA / MMAA*, 894 tuh. passažiroid vl 2023) sijadase kaks'kümnes kudes kilometras suvipäivnouzmha lidnan keskuzpalaspäi. Tehtas reisid Torontoho, Monrealihe i Hjustonhasai, mugažo Meksikan järedoihe lidnoihe (Mehikoho päpaloin, Tihuan, Monterrei, Gvadalahar).

## Galerei

HG Acapulco.jpg|Lidnan päine läžundkodi (2011)
Nuestra Señora de la Soledad, Acapulco, Guerrero (24297257883).jpg|Pühän Marija-neiččen kafedraline katoline päjumalanpert', vn 2010 nägu
Acapulco zona hotelera 02.jpg|Adivpertiden zon vn 2013 tal'vkus
Fórum de Mundo Imperial.jpg|Aigtegoiden *Fórum de Mundo Imperial*-keskuz lidnan portanno vl 2014 (mülütab 4 tuh. kacujid)
MaleconFromTlacopanocha.JPG|Passažirine meriport vn 2010 tal'vkus
Aeropuerto Acapulco 03.jpg|Rahvahidenkeskeižen *Akapul'ko*-lendimportan uz' terminal vl 2019


## Homaičendad


## Irdkosketused
* Lidnan tobmuden sait (''acapulco.gob.mx'').
Turin

**Turin** ( [toˈriːno], sijaline virkand: [tyˈriŋ]) om Italijan lidn valdkundan lodehes. Se om Pjemont-agjan (regionan) administrativine keskuz, valdkundan nellänz' lidn eläjiden lugun mödhe.

Lidn vastsi Tal'veližid Olimpižid vändoid vl 2006.

## Istorii
Eländpunktan aluz om pandud Rimalaižen imperijan aigan vl 28 edel meiden erad kuti rimalaižiden *Kastra Turinorum-sodalager*' ().

Turin šingotase nenil sarakoil: FIAT-konglomeratan edheotandad (avtosauvomine, metallurgii, vagonad, traktorad, laivlikutimed), pörutügiden pästand, mašinansauvomine, himine, farmaceftine, omblendtegimišt, sömtegimišt, mugažo Iveco-jüguavtoiden kompanijan päfater om saudud lidnas.

## Geografijan andmused
Lidn sijadase tazangištol, Po-jogen randal, Päivlaskmaižiden Al'piden pautkidenno, 240 m ü.m.t. keskmäižel korktusel. Al'piden ezimägišt sijadase lidnan suvipäivnouzmas. Matkad Rimhasai om 520 km suvipäivnouzmha orhal, 690 km avtotedme vai raudtel. Lähembaine järed lidn om Milan 140 km päivnouzmha-pohjoižpäivnouzmha avtotedme vai raudtedme.

Klimat om subtropine nell'sezonine, päivoikaz kezal. Voden keskmäine lämuz om +13,1 C°, kezakun-elokun +21,0..+23,2 C°, tal'vkun-uhokun +3,3..+4,9 C°. Ekstremumad oma −21,8 C° (uhoku) i +37,1 C° (eloku). Kezaaigan minimum om +4,3 C° (kezaku), tal'vaigan maksimum om +26,6 C° (uhoku). Ei voi panda halad kezakus-sügüz'kus. Paneb sadegid 981 mm vodes, enamba sulakus-kezakus (104..145 mm kus) i redukus (106 mm), vähemba tal'vkus-uhokus (45..48 mm kus). Kun keskmäine relätivine nepsuz vajehtase 72..80 % röunoiš päiči keväz'kus, konz se om 67 %.

## Tobmuz

Turin jagase kahesaks nomeruidud ümbrikoks (üks'lugu ), ned alajagasoiš 34 nimitadud fartalaks (üks'lugu *quartiere*).

Turinan lidnannevondkund kogoneb 40 ezitajaspäi. Kaik rahvaz valičeb lidnan pämest () kerdan vides vodes, ühten kahtenden strokun voimuz om olmas. Edeline lidnan pämez' om Kjara Appendino (*Chiara Appendino*, kezaku 2016 — reduku 2021).

## Eläjad
Vl 2012 lidnan eläjiden lugu oli 911 823 ristitud, vl 2016 — 882 523 ristitud. Turin oli millionnikaks vll 1961−1990, kaikiš suremb lidnan ristitišt oli 1 167 968 eläjad vl 1971. Ristitišt ližadub möst vspäi 2011 immigracijan tagut. Läz 1,7 mln eläjid om ezilidnoidenke (2017).

## Transport
Avtobusad, tramvaid (lidnan keskuses), metropoliten (vspäi 2006, üks'jäine jono 23 stancijanke, 15,1 km raudted), ezilidnelektrojonused i velosipedad oma kundaližeks transportaks lidnas. Turistižed laivad ujudas Po-jogedme. Kiruhjonused ühtenzoittas Milananke.

Rahvahidenkeskeine civiline *Turin*-lendimport (*TRN / LIMF*, 4,2 mln passažiroid vl 2022) sijadase Kazelle-Torineze-kundas 16 km pohjoižhe-lodeheze lidnan keskuzpalaspäi. Tehtas reisid Evropan surihe lidnoihe, Marokho (Kasablank), mugažo Italijan suven lidnoihe.

## Homaičendad


## Irdkosketused
* Kommunan tobmuden oficialine sait (''comune.torino.it'').
Sanj (lidn)

**Sanj** (, kebnetud kit. 三亚, pin'jin': *Sānyà*) om lidn-kurort Kitain suves, Hainan'-agjan da saren suves, Kitain Suvimeren randal. Nece om valdkundan kaikiš suvemb lidn i lidnümbrik.

## Istorii
Eländpunkt sai lidnan oficiališt statusad vl 1984, sätihe lidnümbrikod vl 1987. Vspäi 2014 lidnümbrik jagase nelläks rajonaks.

Sanj šingotase rahvahidenkeskeižen turizman erazvuiččiden sarakoiden keskuseks i Man kaimdajiden sädandal civiližiden tarbhaižusiden täht. Meriveden lämuz vajehtase +22..+28 C° röunoiš vodes läbi. Lidnan tahond om tetab čajun sortuiden kazvatandal.

## Geografijan andmused
Lidn sijadase ühtennimižen merilahten randal, mägiden i meren keskes.

Klimat om tropine kaks'sezonine. Voden keskmäine lämuz om +25,8 C°, +23..+28 C° kuidme. Ekstremumad oma +5 C° i +35 C°. Paneb sadegid 1453 mm vodes, enamba heinkus-redukus (212..268 mm kus), kuiv sezon oleskeleb tal'vkus-keväz'kus (6..21 mm kus).

## Eläjad
Vn 2010 Kitain rahvahanlugemižen mödhe lidnümbrikon eläjiden lugu oli 685 408 ristitud. Kaikiš suremb ristitišt om nügüd'. Lidnan ristitišt om 550 tuhad eläjid (2018) 153 km² pindal.

Kaks' üläopendusen aluzkundad baziruišoiš lidnas: privatine Sanjan universitet ( *Sānyà xuéyuàn*, alusenpanend 2005, 20 tuh. üläopenikoid vl 2018) i valdkundaline Hainanin tropižen okeanografijan universitet ( *Hǎinán rèdài hǎiyáng xuéyuàn*, alusenpanend 1977, vll 1993−2015 Cünčžoun universitet i kolledž, 10 tuh. üläopenikoid vl 2011).

Edeline lidnümbrikon pämez' (partijan lidnankomitetan sekretar') om Tong Daoči (kül'mku 2018 — kül'mku 2020, 童道驰). Lidnan mer om Čen Si (陈希) vn 2022 semendkuspäi.

## Homaičendad


## Irdkosketused
* Lidnan tobmuden sait (''sanya.gov.cn'').
Sidzuok (lidn)

**Sidzuok** ( *Sidzuoka-si* [ɕizɯꜜoka] «tün' kukkaz-lidn») om lidn Japonijan keskuzpalan suves, pol'tel Tokion i Nagojan keskes. Se om Sidzuokan prefekturan administrativižeks keskuseks da palaks.

## Istorii
Eländpunktan aluz om pandud vll 700..710 kuti Surugan agjan uz' *Sumpu*-pälidn ( vai *Futü* 府中). Vspäi 1869 lidnan nimituz om nügüdläine. Vl 1889 Sidzuok sai järedan lidnan oficiališt statusad. Paniba lidnad mantazole: lämoipalod (1889 i 1940), manrehkaiduz (1935), bombardiruind (1945). Vspäi 2003 Simidzu-avanport mülüb lidnha.

Sidzuok šingotase ühthekeradamižen bobaižiden i masštaban modeliden tehmižel. Kalanpüdandan port radab lidnas. Holitišed ottas 73 % ižanduses. Suren Sidzuokan kogosüdäiprodukt oli US$45,8 milliardad ekvivalentas vl 2010.

## Geografijan andmused

Lidn sijadase prefekturan keskuzpalas, Abe-mägijogen randal ( *Abe-kava* 53 km pitte, lankteb Tün'he valdmerhe, kävutase jondveden purtkeks), Surug-merilahten lodehližel randpolel, 12 m ü.m.t. keskmäižel korktusel. Voib nähta Fudzi-mäged pohjoižpäivnouzmha lidnaspäi.

Lähembaine sur' lidn om sen-žo prefekturan Hamamatsu. Matkad sen keskushesai om 67 km päivlaskmha-suvipäivlaskmha orhal vai raudtel, 79 km avtotedme.

Klimat om subtropine neps mererandal, pil'vekaz kuil vihmoiden äjüdenke. Om suks'kurortoid mägitahondas. Mererandal voden keskmäine lämuz om +16,9 C°, kezakun-sügüz'kun +22,4..+27,4 C°, tal'vkun-uhokun +6,9..+9,3 C°. Ekstremumad oma −6,8 C° (viluku) i +38,7 C° (heinku, eloku). Voib panda halad kül'mkus-sulakus, lanktenu lumi (oleleb harvoin lujas) sulab teravas. Paneb sadegid 2327 mm vodes, enamba kezakus-heinkus (269..297 mm kus) i sügüz'kus-redukus (250..280 mm kus), vähemba tal'vkus-uhokus (80..105 mm kus). Kun keskmäine relätivine nepsuz vajehtase 71..79 % röunoiš semendkus-redukus, 57..62 % tal'vkus-keväz'kus.

## Tobmuz

Lidn jagase koumeks nimitadud rajonaks.

Edeline lidnan pämez' om Nobuhiro Tanabe (田辺 信宏 *Tanabe Nobuhiro*, sulaku 2011 — sulaku 2023).

## Eläjad
Vl 2014 lidnan eläjiden lugu oli 707 183 ristitud. Kaikiš suremb lidnan ristitišt nügüdläižiš röunoiš oli läz 740 tuhad eläjid vll 1985−1995. Läz 1 mln ristituid elädas lidnaglomeracijas.

## Galerei

Shizuoka City Hall (3).jpg|Lidnan tobmuden päine sauvuz (oiktalpäi, 1934) vl 2021
ShizuokaGeneralHospital.jpg|Sidzuokan prefekturan läžundkodi (vn 2015 olend)
Shizuoka Station 201016a.jpg|*Sidzuok*-päraudtestancii vl 2020


## Homaičendad


## Irdkosketused
* Lidnan oficialine sait (''city.shizuoka.jp'').  *(+ äikel'ne avtomatine känduz)*
Beverli Hills

**Beverli Hills** ( [ˌbevəɹ̠li ˈhɪɫz] «Beverli-kukhad») om AÜV:oiden lidn Kalifornii-štatan suves. Mülüb Los Andželes-ümbrikho.

## Istorii
Indejalaižed arvostiba kazvatelišt mahust i veden äjut lidnan tahondas. Eziauguižešti rančo oli lidnan sijas. Vspäi 1900 ectihe kivivoid, no löutihe reskvet, i ottihe pätandad säta lidnan planad. Beverli-Hillz om kirjutadud eländpunktaks vl 1914. Los Andželes napri otta lidnad ičheze severt-se kerdoid veden purtkiden tagut, no kaik om edeližikš tähäsai.

Tetabad fil'miden akt'orad i aktrisad elädas lidnan erižpertiš. Metro-Goldwyn-Mayer-mediakompanijan päfater sijadase lidnas. Kacmata sihe, ristitišton sal'hed oma alemba mi lähižes Los Andželesas. Äi radnikoid om ottud lidnan administracijha i školoihe.

## Geografijan andmused
Lidn sijadase 79 m ü.m.t. keskmäižel korktusel. Se om ümbärtud Los Andželes-lidnal kaikiš polišpäi päiči pohjoižpäivnouzmas, kus Beverli-Hillz röunatab Päivlaskmaine Gollivud-lidnanke.

Vn 2010 AÜV:oiden rahvahanlugemižen mödhe lidnan eläjiden lugu oli 34 109 ristitud.

Brazilijan, Ekvadoran i Kolumbijan konsulused sijadasoiš lidnas.

## Homaičendad


## Irdkosketused
* Lidnan oficialine sait (''beverlyhills.org'').
Gštad

**Gštad** ( [kʃtaːt]) om lidn Šveicarijan Bernan kantonas. Mülüb Zanenan kundha.

Lidn sijadase valdkundan i kantonan suvipäivlaskmas, 1050 m ü.m.t. keskmäižel korktusel. Matkad Bernhasai om 80 km pohjoižhe.

Gštad om mägisuksiden da hihtandsportan kurort. Severz'-se kal'hid adivpertid i parahiman klassan sobiden laukad oma olmas tetabiden mehiden täht. Muzikan i il'mšuruiden festivalid oleskeldas lidnas.

Vl 2010 eläjiden lugu oli 6 955 ristitud. Privatine «Institut Le Rosey»-škol («kunigahiden škol») sirdab lidnha tal'veks.

## Irdkosketused
* Lidnan oficialine sait (''gstaad.ch'').
Jassi

**Jassi** ( [ˈjaʃʲ]) om lidn Romanijan pohjoižpäivnouzmas. Se om valdkundan kahtenz' lidn eläjiden lugun mödhe, Jassin ümbrikon administrativine keskuz.

## Istorii
Eländpunkt mainitase ezmäižen kerdan privilegijan kirjeižes vn 1408 6. päiväl redukud. Vll 1565−1862 Jassi oli Moldovan ruhtinazkundan pälidn, vll 1916−1918 — Romanijan pälidnaks.

Jassi šingotase nenil sarakol: raudan metallurgii, farmaceftine, tekstilin i soban pästand, sömtegimišt, IT-kompanijad, energetine, mašiništ tegimišton täht, avtopaloiden tehmine.

## Geografijan andmused

Lidn sijadase ümbrikon päivnouzmas, kukhikahas tahondas, 35..354 m korktusil, 75 m ü.m.t. keskmäižel korktusel. Bahlui-jogi (119 km pitte, Prutan bassein) jagab lidnad kahteks palaks.

Matkad Moldovan röunhasai om kümne..kaks'kümne kilometrad päivnouzmha, sen Kišinöv-pälidnhasai om 97 km päivnouzmha orhal vai 147 km avtol. Matkad Buharest-pälidnhasai om 325 km suvhe-suvipäivlaskmha orhal vai 390 km avtoteidme.

Klimat om ven kontinentaline. Keza om päivoikaz, tal'vaig om pil'vekaz lujas. Voden keskmäine lämuz om +10,5 C°, kezakun-elokun +20,7..+22,4 C°, tal'vkun-uhokun −0,3..−2,1 C°. Ekstremumad oma −36,3 C° (uhoku) i +41,3 C° (eloku). Kezaaigan minimum om −0,5 C° (eloku), tal'vaigan maksimum om +22,5 C° (uhoku). Ei voi panda halad kezakus-heinkus vaiše. Paneb sadegid 548 mm vodes, enamba semendkus-heinkus (60..78 mm kus), vähemba kül'mkus-keväz'kus (26..33 mm kus). Paneb lunt 62 sm tal'ves.

## Eläjad
Vn 2002 Romanijan rahvahanlugemižen mödhe lidnan eläjiden lugu oli 320,888 ristitud, vn 2011 — 290,422 ristitud. Kaikiš suremb lidnan ristitišt oli 344,425 eläjad vl 1992. Kaik 423 tuh. ristituid om ezilidnoidenke 1159 km² pindal (2021).

Lidnalaižiden 98,5 % oma romanijalaižed, 92,5 % — ortodoksižed hristanuskojad (2002). Koume naižjumalankodid i nell' mez'jumalankodid oma kaičenus i avaitud lidnas, niišpäi kuz' oma saudud 16.-17. voz'sadal.

## Galerei

Palatul Roset-Roznovanu - Primăria Municipiului Iași (6).jpg|Lidnan tobmuden sauvuz (Roznovanun pert'kulu, sügüz'ku 2020)
Catedral metropolitana de Iași.jpg|Jassin kafedraline päjumalanpert' (19. voz'sada, ortodoksine hristanuskond), vn 2021 nägu
Iasi, Public Garden Palas 6.jpg|Kommertine *Palas*-keskuz i kundaline sad vn 2016 sügüz'kus
Teatrul Național „Vasile Alecsandri“ (7).jpg|Jassin operteatr (2020)
Skycam vedere panoramică Gara de Nord Iași, aprilie 2014 - panoramio.jpg|*Jassi*-päraudtestancii vn 2014 sulakus


## Irdkosketused
* Lidnan oficialine sait (''primaria-iasi.ro'').
Kluž Napok

**Kluž Napok** ( [ˈkluʒ naˈpoka],  [ˈkoloʒvaːr], ), paginoiš **Kluž** lühüdas, om lidn Romanijan lodehes. Se om valdkundan koumanz' lidn eläjiden lugun mödhe, Klužan ümbrikon administrativine keskuz.

## Istorii
Eländpunkt mainitase dokumentoiš ezmäižen kerdan vl 1213 kuti *Klus*. Sai lidnan oiktusid vl 1270. Istorižen Transil'vanii-agjan keskuz, Transil'vanijan Suren ruhtinazkundan oficialine pälidn vll 1790−1848 i 1861−1867. Udesnimitihe nügüdläižikš vl 1974.

Kluž Napok šingotase elektrotehnikan pästandal (De'Longhi, Bosch), kosmetikan Farmec-kompanijal, sömtegimištol (oludtegim), turizmal da torguindal.

## Geografijan andmused

Lidn sijadase ümbrikon keskuzpalas, 340 m ü.m.t. keskmäižel korktusel. Matkad Buharesthasai om 324 km suvipäivnouzmha.

Klimat om ven kontinentaline. Voden keskmäine lämuz om +8,5 C°, kaikiš lujemb pakaine oleli −25 C°. Paneb sadegid 548 mm vodes, enamba semendkus-elokus (60..95 mm kus).

## Eläjad
Vn 2011 Romanijan rahvahanlugemižen mödhe lidnan eläjiden lugu oli 324 576 ristitud. Kaik 321 687 eläjad oli lidnas vl 2016. Kaikiš suremb lidnan ristitišt oli 328 602 eläjad vl 1992.

Rahvahad (enamba 0,4 % vl 2011, ozutadud rahvahudenke): romanijalaižed — 80,1 %, mad'jaralaižed — 16,0 %, čiganalaižed — 1,0 %, toižed rahvahad — 2,9 %.

Kaik kümne üläopendusen aluzkundad ratas lidnas, sidä kesken valdkundan kaikiš järedamb i amuižemb Babešan — Boijain universitet (, 48,6 tuh. üläopenikoid vl 2021) kirjutab ičeze istorijad 16. voz'sadaspäi.

## Transport
Avtobusad, trolleibusad, tramvaid i taksid oma kundaližeks transportaks lidnas. *Kluž Napok*-päraudtestancii radab kahtes kilometras pohjoižhe lidnan keskuzpalaspäi.

Rahvahidenkeskeine civiline *Kluž Napok*-lendimport Avram Janku-revolücioneran nimed (*CLJ / LRCL*, 3,2 mln passažiroid vl 2024) om kahtenz' surtte valdkundas, sijadase ühesas kilometras päivnouzmha lidnan keskuzpalaspäi. Tehtas reisid Stambulha, Evropan erasihe-se znamasižihe lidnoihe, om sezonreisid Keskmeren (Grekanma) i Rusttan meren (Egipt) lebutahoiže.

## Homaičendad


## Irdkosketused
* Lidnan oficialine sait (''primariaclujnapoca.ro'').
Kraiov

**Kraiov** ( [kraˈjova]) om lidn Romanijan suvipäivlaskmas. Se om valdkundan seičemenz' lidn eläjiden lugun mödhe, Dolžun ümbrikon administrativine keskuz.

## Istorii
Eländpunkt mainitase lidnan statusanke 16. voz'sadan ezmäižes polespäi. Vll 1770−1771 oli Valahijan pordaigaližeks pälidnaks Venälaiž-turkižen sodan aigan. Äi arhitekturan muštnikoid om kaičenus tähäsai.

Kraiov šingotase avtosauvomižen täudel ciklal (Ford), sömtegimištol, elektrotehnižel inžiniringal i elektrusen tehmižel.

## Geografijan andmused

Lidn sijadase ümbrikon pohjoižpäivnouzmas, Žiu-jogen päivnouzmaižel randal ( 340 km pitte, Dunain hura ližajogi), 100 m ü.m.t. keskmäižel korktusel. Lujad manrehkaidused oleskeliba lidnas (1790, 1831). Matkad Buharesthasai om 227 km päivnouzmha.

Klimat om ven kontinentaline Keskmeren valatoitusenke, keza om päivoikaz. Voden keskmäine lämuz om +11,6 C°, kezakun-elokun +21,3..+23,3 C°, tal'vkun-uhokun −0,9..+1,3 C°. Ekstremumad oma −30,5 C° (viluku) i +40,8 C° (eloku). Kezaaigan minimum om +4,4 C° (kezaku), tal'vaigan maksimum om +21,4 C° (uhoku). Ei voi panda halad kezakus-elokus. Paneb sadegid 637 mm vodes, enamba semendkus-heinkus (68..74 mm kus), vähemba uhokus (34 mm). Paneb lunt 55 päiväd tal'ves keskmäras. Kun keskmäine relätivine nepsuz vajehtase 72..75 % röunoiš sulakus-sügüz'kus, 87..91 % kül'mkus-uhokus (sen aigan sumeg om paks).

## Eläjad
Vn 2011 Romanijan rahvahanlugemižen mödhe lidnan eläjiden lugu oli 269 506 ristitud. Kaikiš suremb lidnan ristitišt oli 303 959 eläjad vl 1992.

Rahvahad (2011): eläjiden 89,5 % oma romanijalaižed, 2,0 % — čiganalaižed, 0,3 % — toižed rahvahad, 8,2 % — rahvahuden ozutandata.

Kraiovan universitet radab lidnas vspäi 1965 (20 tuhad üläopenikoid vl 2014, ), sätihe openduzaluzkundoiden ühtištusel.

## Transport
Avtobusad (17 maršrutad) i tramvaid (vspäi 1987, koume jonod) oma kundaližeks transportaks lidnas. *Kraiov*-päraudtestancii radab vspäi 1875, se om elektrificiruidud vspäi 1969. Lidn ühtenzoitase raudtedme valdkundan suridenke lidnoidenke.

Rahvahidenkeskeine civiline *Kraiov*-lendimport (*CRA / LRCV*, 598 tuh. passažiroid vl 2023) sijadase seičemes kilometras päivnouzmha lidnaspäi. Tehtas reisid Suren Britanijan, Italijan i Ispanijan surihe lidnoihe, Parižha, Brüsselihe, om sezonižid čarterreisid Antal'jaha.

## Homaičendad


## Irdkosketused
* Lidnan tobmuden sait (''primariacraiova.ro'').
Brašov

**Brašov** ( [braˈʃov], , ) om Romanijan lidn valdkundan keskuzpalas. Se om valdkundan seičemenz' lidn eläjiden lugun mödhe, Brašovan ümbrikon administrativine keskuz.

## Istorii
Eländpunkt mainitase ezmäižen kerdan vl 1235 kuti *Koron*-fartal jumalanpertinno, lidnan latinan nimi om *Corona* tähäsai. Industrii radaškanzihe kahten mail'man sodan aigkeskustal, se vedi äi radnikoid valdkundan toižiš paloišpäi. Pästtihe toralendimid, sid' jüguavtoid, möhemba traktorid.

Brašov šingotase ROMAN-jüguavtoiden pästandal, mašinansauvomižen edheotandoil (avtopalad, gidravližed transmissijad, pörutüged, käziinstrument), sauvondmaterialiden tehmižel, tekstil'tegimištol, oluden keitandal.

## Geografijan andmused
Lidn sijadase ümbrikon keskuzpalan päivnouzmas, 538 m ü.m.t. keskmäižel korktusel. Om ümbärtud Karpatoiden suvipalal. Matkad Buharesthasai om 166 km suvhe.

Klimat om ven kontinentaline. Voden keskmäine lämuz om +7,8 C°, kezakun-elokun +16,4..+18,1 C°, tal'vkun-uhokun −1,9..−4,3 C°. Paneb sadegid 637 mm vodes, enamba semendkus-elokus (73..97 mm kus), vähemba tal'vkus-keväz'kus (28..32 mm kus).

## Eläjad
Vn 2011 Romanijan rahvahanlugemižen mödhe lidnan eläjiden lugu oli 253 200 ristitud, ezilidnoidenke — 382 896 ristitud 1368,5 km² pindal. Kaikiš suremb lidnan ristitišt oli 331 240 eläjad vl 1983.

Rahvahad (lidnalaižed, enamba 0,4 % vl 2011): romanijalaižed — 91,3 %, mad'jaralaižed — 7,1 %, Transil'vanijan saksalaižed — 0,5 %, čiganalaižed — 0,4 %, toižed rahvahad — 0,7 %.

## Transport
Avtobusad i trolleibusad oma kundaližeks transportaks lidnas. *Brašov*-päraudtestancii radab vspäi 1873, se om kaikiš enamba jügutoittud valdkundas lidnan keskuzližen sijadusen tagut siš.

Rahvahidenkeskeine civiline *Brašov-Gimbav*-lendimport (*GHV / LRBV*) om avaitud vn 2023 kezakun 15. päiväl, sijadase Gimbav-ezilidnas kahesas kilometras päivlaskmha Brašovaspäi. Tehtas reisid Evropan surihe lidnoihe, om sezonižid čarterreisid Keskmeren lebutahoiže.

## Homaičendad


## Irdkosketused
* Lidnan oficialine sait (''brasovcity.ro'').
Beirut

**Beirut** ( *Bairūt*) om Livanan pälidn da kaikiš suremb lidn. Se om valdkundan ižandusen da opendusen keskuz, sädab erilišt muhafazad (agjad).

## Istorii
Eländpunkt om olmas 30. voz'sadaspäi EME. Mainitase ezmäižen kerdan finikijan 𐤁𐤀𐤓𐤕-nimenke (*Barut*), Amuižen Egiptan eläjad ottihe lidnan portoid kävutamižhe. Beirut sai enamba znamoičendad Rimalaižen imperijan aigan kuti oiktusentedon keskuz.

Olnu vspäi 1975 Livanan rahvahanikoiden soda toi äi vigoid lidnale, vspäi 2000 lidnan istorine keskuz om läz udessündutadud. Araban sportvändod oliba lidnas vll 1957, 1997 i 2015.

Beirut šingotase bankingal, tekstilin da kengiden pästandal, sömtegimištol, turizmal i torguindal, painandan edheotandoil, meriportal.

## Geografijan andmused
Lidn sijadase valdkundan päivlaskmas, Livanan Keskmeren randišton keskpalas, sen nemel.

Klimat om Keskmeren kaks'sezonine. Voden keskmäine lämuz om +20,9 C°, kezakun-redukun +24,1..+27,8 C°, tal'vkun-keväz'kun +14..+16 C°. Ekstremumad oma +0,2 C° (keväz'ku) i +40,4 C° (heinku). Kezaaigan minimum om +15 C° (kezaku), tal'vaigan maksimum om +30,5 C° (uhoku). Paneb sadegid 825 mm vodes, enamba tal'vkus (164 mm) i vilukus (191 mm), kuiv sezon oleskeleb kezakus-sügüz'kus (viž millimetrad pordos).

Beirut jagase 12 fartalaks, ned alajagasoiš 59 sektoraks.

## Eläjad
Vl 2014 lidnan eläjiden lugu oli 361 366 ristitud. Kaik 2,2 mln ristituid elihe Sures Beirutas 200 km² pindal vl 2016, sen rajonad sijadasoiš Mägilivan-agjas.

Religijan mödhe (arni lidn, nimikirjutesen mödhe vn 2009 valičendoiden aigan): sunnitad — 45 %, hristanuskojad — 39 %, šiitad — 14 %, judaistad — 1 %, druzad — 1 %, alavitad — 218 ristitud.

## Transport
Avtobusad i velosipedad oma kundaližeks transportaks lidnas. Meriport radab. Avtobusad ühtenzoittas ezilidnoidenke i edemba, mugažo Sirijan suridenke lidnoidenke.

Beirutan rahvahidenkeskeine civiline lendimport Rafik Hariri-päministran nimed (*BEY / OLBA*, 6,3 mln passažiroid vl 2022) sijadase ühesas kilometras suvhe lidnan keskusespäi, sen suvižiš ezilidnoiš. Tehtas reisid lähižiden maiden surihe lidnoihe i lebutahoiže, Saksanman surihe lidnoihe, Päivlaskmaižen Evropan pälidnoihe, Stokhol'mha.

## Homaičendad


## Irdkosketused
* Lidnan tobmuden sait (''beirut.gov.lb'').
Galac

**Galac** ( [ɡaˈlat͡sʲ]) om Romanijan lidn da port valdkundan päivnouzmas-suvipäivnouzmas. Se om valdkundan kahesanz' lidn eläjiden lugun mödhe, Galacan ümbrikon administrativine keskuz.

## Istorii
Eländpunkt mainitase vspäi 1445. Nimituz libub grekižes *Galazion*-sanaspäi ( «taivazma»), mugoi lidnan nimi oli Vizantijan imperijas. Lidn paloi grekalaižiden toriden tagut turkoid vaste vl 1789 i 1821. Äi verazmalaižid, grekalaižid eriližešti, oli lidnas portan joudjaližen statusan tagut, *porto franco*-status oli tühjitadud vl 1883.

Galac šingotase raudan metallurgijan «Arselor-Mittal»-kompanijan kombinatal, laivansauvomižel (kaikiš suremb verf' Dunain randoil) i merijogiportal, himižel tegimištol, tekstilin da meblin pästandal.

## Geografijan andmused

Lidn sijadase ümbrikon suvipäivnouzmaižes čogas, Moldovan röunanno (kontrol'punkt radab lidnanno), i ei edahan Ukrainan röunaspäi. Levitase Dunain suhišton hural randal, koumel terrasal: viž..seičeme metrad ü.m.t., 20..25 m, 40 metrad da sen korktemba. Nügüd'aigaine lidn seižub 55 m ü.m.t. keskmäižel korktusel. Lidnan alapala alištub sur'vezile, jäl'gmäine tegihe vl 2005 kesked heinkud, hot' Dunain veden korktusen maksimum oleleb semendkus. Matkad Mustmerennoks om 80 kilometrad, Buharest-pälidnhasai om 190 km suvipäivlaskmha orhal vai 245 km avtoteidme. Lähembaine järed lidn om Brejil 15 km suvhe Dunain ülezjogen.

Klimat om ven kontinentaline. Keza om räk da päivoikaz lujas. Voden keskmäine lämuz om +11,7 C°, kezakun-elokun +21,7..+23,9 C°, tal'vkun-uhokun −1,1..+0,9 C°. Minimaline il'man lämuz oleskeli −28,6 C° (uhoku), maksimaline +40,5 C° (heinku, eloku). Kezaaigan minimum om +2,4 C° (eloku), tal'vaigan maksimum om +22,4 C° (uhoku). Ei voi panda halad kezakus-elokus. Paneb sadegid 509 mm vodes, 26 millimetraspäi uhokus 62 millimetrhasai kezakus. Paneb lunt 41 päiväd tal'ves keskmäras. Kun keskmäine relätivine nepsuz vajehtase 72..75 % röunoiš sulakus-sügüz'kus, 79..89 % redukus-keväz'kus.

## Tobmuz

Lidnan pämez' om sen municipalitetan primar (). Valitas händast nelläks vodeks. Edeližed lidnan pämehed oma Marius Stan (kezaku 2012 — kezaku 2016), Dumitru Nikolae (*Dumitru Nicolae*,  2000 — kezaku 2012).

## Eläjad
Vn 2011 Romanijan rahvahanlugemižen mödhe lidnan eläjiden lugu oli 249 432 ristitud, vn 2021 — 217 851 ristitud. Kaikiš suremb lidnan ristitišt oli 326 141 eläjad vl 1992.

Rahvahaližuden mödhe ristitišton 98,5 % oma romanijalaižed (2011). Kaikiš znamasižemb vähembuz om čiganalaižed (0,8 %), toižed ottas vähemb mi 0,1 % (enamba grekalaižed i mad'jaranmalaižed).

Galacan «Dunărea de Jos» (Aladunain) universitet radab vspäi 1974 (11 752 üläopenikad 2015−2016. openduzvodes), se om sätud politehnižen i pedagogižen institutoiden ühtištusel. Kogoneb 11 fakul'tetaspäi i koumes kolledžaspäi.

## Transport
Avtobusad, trolleibusad i tramvaid oma kundaližeks transportaks lidnas. Kaikiden niiden ohjandai om municipaline *Transurb*-agentuz.

*Galac*-päraudtestancii () om avaitud vspäi 1872.

## Irdkosketused
* Lidnan oficialine sait (''primariagalati.ro'').
Ploješti

**Ploješti** ( [ploˈjeʃtʲ]) om lidn Romanijan suves. Se om Prahovan ümbrikon administrativine keskuz.

## Istorii
Eländpunktan aluz om pandud vl 1596 Valahijan Mihai Rohked-valdoičijan ohjandusen aigan (1593−1601). Lidn kändihe torguindan da käzitöiden edheotandoiden keskuseks 17.-18. voz'sadoil. Kivivoin samižen keskuz 19. voz'sadan keskespäi.

Karpatan manrehkaiduz mureni lidnad lujas vn 1940 10. kül'mkud. Ploještin region oli kivivoin päpurtkeks nacistižen Germanijan täht Toižen mail'man sodan aigan. Nevondkundaline armii anasti Ploještid vn 1944 24. elokud. Tekstil'tegimišton radmižen hätk istorii om lidnas.

Ploješti šingotase kivivoin samižel da sen ümbriradmižel tähäsai (nell' tegint ezilidnoidenke), *Unilever*-kompanijan pezendsubstancijoiden tegimel.

## Geografijan andmused
Lidn sijadase Dambu-jogen randal ( 39 km pitte, Prahovan i Dunain bassein), 165 m ü.m.t. keskmäižel korktusel. Matkad Buharestan rengazavtotehesai om 56 km suvhe avtol.

Klimat om ven kontinentaline räkanke kezanke, Buharest-pälidnan klimatan pojav. Voden keskmäine lämuz om +10,5 C°. Ekstremumad oma −30 C° (viluku) i +43 C° (heinku). Paneb sadegid 600 mm vodes, enamba semendkus-elokus (58..76 mm kus), vähemba redukus (33 mm) i uhokus-keväz'kus (36..38 mm kus).

## Eläjad
Vl 1941 lidnan ristitišt oli 107 068 eläjad. Vn 2002 Romanijan rahvahanlugemižen mödhe lidnan eläjiden lugu oli 232 527 eläjad, vl 2011 — 209 945 ristitud. Kaikiš suremb lidnan ristitišt oli 252 715 eläjad vl 1992. Kaik 266 457 eläjad om ezilidnoidenke (2021).

Rahvahad (2011): romanijalaižed — 90,6 %, čiganalaižed — 2,4 %, toižed rahvahad — 0,3 %, rahvahuden ozutandata — 6,7 %.

Uskondan mödhe eläjiden 90,7 % oma ortodoksižed hristanuskojad (2011).

Kaik kaks' universitetad ratas lidnas: kivivoin da gazan (vspäi 1948) i George Baritiun nimed (alusenpanend 2002). Niiden ližaks, seičeme kolledžad i viž üläškolad anttas opendust lidnas. Znamasine om Ploještin kivivoin da gazan universitet (), edel vn 1993. vot institut, siš om 8,6 tuh. üläopenikoid (2012/13 openduzvodel), viž fakul'tetad.

## Transport
Avtobusad (33 maršrutad), trolleibusad (kaks' jonod) i tramvaid (kaks' jonod) oma kundaližeks transportaks lidnas. Znamasine raudtesol'm sijadase lidnas. Valdkundan A3-mante läbitab lidnad.

Rahvahidenkeskeine soda- da civiline Buharestan lendimport Anri Koandan nimed (*OTP / LROP*, 14,6 mln passažiroid vl 2023) sijadase 45 kilometras suvhe lidnaspäi, nelläs kilometras pohjoižhe pälidnan röunalpäi.

## Galerei

Ploiesti (9).jpg|Lidnan ohjandusen pert', ende valdkundan kaikiš suremban Petrom-kompanijan päfater, 2008
Catedrala - panoramio (3).jpg|Ph. Ioann-Valatajan päjumalanpert' (ortodoksine hristanuskond), vn 2010 nägu
Aerial view of the Petrotel refinery, Ploiești.jpg|Kivivoinumbriradmižen *Petrotel-Lukoil*-tegimen nägu vl 2009
Aerial view of the Vega refinery, Ploiești.jpg|Kivivoinumbriradmižen *Vega*-tegimen nägu vl 2009
Casa Ghiță Ionescu, azi Muzeul Județean de Artă "Ion Ionescu-Quintus", Ploiești.JPG|Ploještin čomamahton muzei (2012)


## Homaičendad


## Irdkosketused
* Lidnan oficialine sait (''ploiesti.ro'').
Kremenčuk

**Kremenčuk** (, röunantagaižiš kanzoiš mugažo *Кремінчук*) om Ukrainan lidn Poltavan agjas. Se om agjan kahtenz' lidn eläjiden lugun mödhe i kaikiš suremb tegimištoline keskuz (agjan tehmižprodukcijan pol').

## Geografijan andmused
Lidn sijadase Dnepran muugotil randoil, 40..190 m korktusil, 90 m ü.m.t. keskmäižel korktusel. Kremenčukan GES i vezivaradim sijadasoiš ülezjogen.

Kremenčuk jagase kahteks administrativižeks rajonaks: Avtotegimen (ukr. *Автозаводський район*) i Krukovan (ukr. *Крюківський район*).

Kaikiš suremb eläjiden lugu oli 248 tuh. ristituid vl 1995. Läz 450 tuhad eläjid om ezilidnoidenke.

## Ižanduz
Kremenčukan ižandusen päsarakod oma avtosauvomine (jüguavtoiden AvtoKrAZ-kompanii, avtoühthekeradai tegim, tesauvondan mašinoiden tegim, «Kremen'»-avtoližavedamoiden edheotand, kezroiden tegim), raudtekaluišton pästand (vagontegim i raudbetonšpaloiden tegim), kivivoinümbriradmine, metallurgii (terasen valamižtegim), sömtegimišt (koume leibäntegint, lihakombinat, maidtegim, nell' konditerišt fabrikad, likörvintegim i tabakfabrik), kebn tegimišt (nahkankombinat i kaks' omblendfabrikad).

## Galerei

Kremenchugskij rajon.PNG|Kremenčukan röun da ezilidnad
Кременчуцька міська рада 1.JPG|Lidnan parlament (2012)
Колишній католицький костел Свято-Миколаївська церква ПЦУ.jpg|Ph. Mikulai-čudonsädajan päjumalanpert', vn 2020 nägu (ortodoksine hristanuskond, edel 1919. vot katoline bazilikpäjumalanpert')
Залізничний вокзал (Кременчук) 01.jpg|Kremenčuk-päraudtestancijan nägu vl 2011


## Irdkosketused
* Kremenčuk-lidnan oficialine internet-portal (''kremen.gov.ua'').
Beregovo

**Beregovo** (, ) om Ukrainan lidn Karpatantagaižen agjan suvipäivlaskmas. Lidn alištub agjan tobmudele, om Beregovon rajonan administrativižeks keskuseks, maižanduzrajonan keskuz. Om mad'jarižen kul'turan päkeskusen Karpatantaguižes: mad'jarine pedagogine institut, mad'jarine teatr.

## Istorii
Eländpunkt mainitase ezmäižen kerdan vl 1063 kuti mad'jarine *Lamperthaz* () Lambert-princan-alusenpanijan nimen mödhe. Mad'jarine Bela IV-kunigaz (ohj. 1235−1270) kucui Saksonijan saksalaižid udessündutamha lidnad Mongolijan kalaidajiden heimoiden londan jäl'ghe, andoi eländpunktale torguindoiktusid, i hö sirtihe. Vspäi 1247 om lidnan statusanke. Vozil 1504−1946 lidnan oficialine nimi oli *Beregsas* ( tähäsai) — «saksan rand».

Mülüb Ukrainha vspäi 1946, kudamb edel 1991. vot oli NSTÜ:n palaks.

Kazvatadas vinmarjoid madalil mägil Beregovon ümbrištos.

## Geografijan andmused

Lidn sijadase rajonan keskuzpalas, kümnes kilometras suvipäivlaskmha Karpatiden pautkilpäi, läz Mad'jaranman röunad, Mad'jarižel tazangištol, 115 m ü.m.t. keskmäižel korktusel. Verke-kanal () läbitab lidnad, se om 5..12 m levette i ühtenzoitab Boržav- da Latoric-jogid (Tisan bassein).

Matkad agjan Užgorod-keskushesai om seičemekümne kaks' kilometrad avtotedme vai 65 km raudtedme.

## Eläjad
Vl 2012 lidnan eläjiden lugu oli 24 505 ristitud. Kaikiš suremb lidnan ristitišt oli 30 157 eläjad vl 1989.

Rahvahad (vn 2001 rahvahanlugemine): mad'jaralaižed — 48,1 %, ukrainalaižed — 38,9 %, čiganalaižed — 6,4 %, venänikad — 5,4 %. Edel Tošt mail'man sodad evrejalaižiden lugu oli znamasine lidnas (nelländeshesai), no nacistižen Germanijan sodaväged rikoihe heid.

## Irdkosketused
* Lidnan tobmuden aluzkundoiden oficialine sait (''beregovo-beregszasz.gov.ua'').
Čerkasad

**Čerkasad** () om lidn Ukrainan keskuzpalas. Se om Čerkasan agjan administrativine keskuz (vspäi 1954) da kaikiš suremb lidn.

## Istorii
Nügüdläine eländpunkt mainitase 1380-nziš vozišpäi. Sai lidnan statusad oficialižeks vl 1795. Kozakišton augotižlibundan znamasine keskuz.

Čerkasad šingotasoiš himižel tegimištol, mašinansauvomižel (ladimed, elevatorad, avtoiden ühthekeradand i avtobustegim), kebnal tegimištol (šuukkombinat, omblendfabrik, kengiden fabrik), sauvondmaterialiden pästandal (metalližkonstrukcijad, puižed apakod, katuzmaterialad, asfal't), sömtegimištol, mugažo kaks' mebel'fabrikad ratas lidnas.

## Geografijan andmused
Lidn sijadase agjan päivnouzmas, Dnepran Kremenčugan vezivaradimen oiktal randal, 110 m ü.m.t. keskmäižel korktusel. Matkad Kijevhasai om 157 km lodeheze orhal, 186 km avtotedme vai 240 km raudtedme. Om sildoid Dnepras päliči.

Klimat om ven. Voden keskmäine lämuz om +7,7 C°, heinkun +19,8 C°, vilukun −5,9 C°. Ekstremumad oma −35 C° i +38 C°. Paneb sadegid 517 mm vodes, enamba kezakus-elokus (53..76 mm kus), vähemba keväz'kus (29 mm) i redukus (31 mm).

Čerkasad jagasoiš kahteks rajonaks: Dnepranverine () i Sosnovskii (*Соснівський*).

## Eläjad
Vl 2015 lidnan eläjiden lugu oli 284 789 ristitud 69 km² pindal, agjan videndez. Kaikiš suremb ristitišt oli 302 tuhad eläjid vl 1991.

## Irdkosketused
* Čerkasad-lidnan tobmuden sait (''chmr.gov.ua'').
Nikolajev (Nikolajevan agj, Ukrain)

**Nikolajev** vai **Mikolajiv** ( [mɪkoˈlɑjiu̯], ) om lidn Ukrainan suvipalas, mererandanno. Se om Nikolajevan agjan administrativine keskuz da kaikiš suremb lidn, valdkundan ühesanz' lidn eläjiden lugun mödhe.

## Istorii
Eländpunktan aluz om pandud vll 1787−1789 laivansauvomižen keskuseks. Sai lidnan statusad vl 1790. Lidn oli Venäman imperijan Mustmeren laivišton päsijaduseks hätken aigan.

Nikolajev šingotase laivansauvomižel (koume tegint), energetižel mašinansauvomižel (gazturbinad), boksitoiden küllästamižen tegimel, aviakohenduztegimel, sömtegimištol.

## Geografijan andmused
Lidn sijadase agjan keskuzpalan päivnouzmas, Ingul-jogensun randal, sen laktendanno Mustmerhe, 53 m ü.m.t. keskmäižel korktusel. Sur' eksportine meriport i koume jogiportad ratas lidnas da läz sidä.

Klimat om ven kuivahk. Voden keskmäine lämuz om +10,8 C°, kezakun-elokun +21,0..+23,8 C°, tal'vkun-uhokun −2,0..+0,1 C°. Ekstremumad oma −29,7 C° (viluku) i +40,1 C° (eloku). Paneb sadegid 396 mm vodes, enamba semendkus-kezakus (47..52 mm kus), toižidme kuidme 26..38 mm. Tal'vel lumikatken korktuz voib sadas koumehe..kahesha santimetrhasai, sid' lumi sulab teravas.

## Tobmuz

Nikolajev jagase nelläks rajonaks: Zavodskii, Ingulan, Laivoiden i Keskuzline.

## Eläjad
Vl 2011 eläjiden lugu oli 498 748 ristitud, agjan nell' ühesandest. Kaikiš suremb lidnan ristitišt oli 523 800 eläjad vl 1989.

Rahvahad (2017): ukrainalaižed — 84 %, venänikad — 12 %, toižed rahvahad — 4 %.

Kodikel' (2017): ukrainan kel' — 7 %, venän kel' — 63 %, molembad keled — 28 %, toine kel' — 2 %.

## Transport
Maršruttaksid, trolleibusad (vspäi 1967, verkon piduz om 59 km), tramvaid (vspäi 1897, 73 km jonoid) i taksid oma kundaližeks transportaks lidnas. Avtobusoiden maršrutad oma sauptud 1990-nziden voziden lopus. Koume meriportad i üks' jogiport ratas, om privatižid valdmoid mugažo.

Rahvahidenkeskeine civiline *Nikolajev*-lendimport (, *NLV / UKON*, 22,7 tuh. passažiroid vl 2019) sijadase lidnan lodehes. Tehtas reisid Kijevha i Stambulha, om sezonižid čarterreisid Turkanman i Egiptan lebutahoiže.

## Irdkosketused
* Lidnan oficialine sait (''mkrada.gov.ua'').
Rahov

**Rahov** ( [rahiv], , ) om Ukrainan lidn Karpatantagaižen agjan suvipäivnouzmas. Se om Rahovan rajonan administrativižeks keskuseks da palaks, valdkundan kaikiš korktemb sijatud lidn.

## Istorii
Nügüdläižen eländpunktan aluz om pandud vl 1447. Raudte tuli žilho vn 1895 elokus. Kätihe žilod lidnanvuiččeks vl 1947, se sai lidnan statusad vl 1958.

Nevondkundaližen aigan Rahov šingotihe mecanümbriradmižen kombinatal, kartonfabrikal, mebel'fabrikal, voitegimel, «Kondensator»-tegimel i turizmal (turistoiden baz). Nügüd'aigan torguindbaz radab.

## Geografijan andmused

Lidn sijadase rajonan keskuzpalan suves, Karpatoiden suvipautkil, 400..1200 m korktusil, 430 m ü.m.t. keskmäižel korktusel. Tis-jogi (, Dunain hura ližajogi) ristikoičeb kaiked lidnad pohjoižpäivnouzmaspäi suvipäivlaskmha, Rahov om ezmäižeks lidnaks jogen mödvedhe.

Matkad Užgorodhasai om 209 km avtoteidme päivlaskmha-lodeheze vai 222 km raudtel (oiktad raudteühtenzoitust nügüd' ei ole). «Užgorod — Ivano-Frankovsk»-avtote läbitab lidnad. Matkad Romanijan röunhasai om kaks'kümne kilometrad suvhe i suvipäivlaskmha orhal, rahvahidenkeskeine *Rahov*-kontrol'punkt radab raudtel valdkundröunanno.

## Eläjad
Vn 2011 Ukrainan rahvahanlugemižen mödhe lidnan eläjiden lugu oli 15 137 ristitud, vn 2022 — 15 536 ristitud, rajonan videndez. Kaik 15 489 eläjad oli lidnas vl 2017.

Rahvahad (2001): ukrainalaižed — 89,88 %, mad'jaralaižed — 6,93 %, venänikad — 2,12 %, toižed rahvahad i rahvahuden ozutandata — 1,07 %.

## Galerei

Rakhiv administrative building.jpg|Lidnan tobmuden sauvuz (2017)
Church in Rakhiv.jpg|Ph. Ioannan jumalanpert' (ezimal, riman katoline), vn 2018 nägu
ВП Православная церковь Рахов.jpg|Pühän Hengen jumalanpert' (ortodoksine hristanuskond), vn 2008 nägu
Амфітеатр у місті Рахів.JPG|Amfiteatr Burkut-mecikas — erazvuiččiden festivaliden sija (vn 2008 olend)
Rakhiv railway station 2019 11.jpg|*Rahov*-päraudtestancii vn 2019 elokus


## Homaičendad
Umeo

**Umeo** ( [ˈʉ̌ːmɛɔ], sijaline [ˈʉ̌ːmɛ] i [ʉ̂ːm], , , ) om lidn Ročinman pohjoižpäivnouzmas. Se om ühtennimižen kundan i Vesterbotten-agjan administrativižeks keskuseks da palaks.

## Istorii
Eländpunkt mainitase ezmäižen kerdan vodel 1314. Kadoi 1590-nzil vozil, no sen aluz om pandud tošti vl 1622 lidnan statusanke.

Umeo šingotase universitetal vspäi 1965 (31 tuhad üläopenikoid vl 2015, järed kirjišt). Universitet tegeb tedoidusid biologijan, medicinan i ekologijan sferiš. «Volvo Trucks»-kompanijan tegim pästab kabinoid jüguavtoiden täht. Japonižen «Komatsu Forest AB»-edheotandan päfater radab Umeos vspäi 2004 (mecmašiništon pästand).

## Geografijan andmused

Lidn sijadase agjan suvipäivnouzmas, Umeel'ven-jogen randal () läz sen lanktendad Botnižhe lahthe, 12 m ü.m.t. keskmäižel korktusel. Meriport radab ezilidnas. EÜ:n üks' lidnoišpäi kaikiš puhthambanke il'manke.

Klimat om ven subarktižen röunal. Voden keskmäine lämuz om +3,8 C°, heinkun-elokun +14,8..+16,2 C°, tal'vkun-uhokun −4,4..−7,2 C°. Ekstremumad oma −38,2 C° (viluku, uhoku) i +33,5 C° (kezaku). Paneb sadegid 567 mm vodes, kuidme läz tazomäras, enamba kezakus-elokus (64..76 mm vodes).

## Eläjad
Vl 2010 lidnan eläjiden lugu oli 79 594 ristitud. Kaikiš suremb lidnan i kundan ristitišt om nügüd'. Kaik 131 322 ristitud elädas kundas 5 277,25 km² pindal (2022).

## Transport
Lidn ühtenzoitase ehtatimel Vas-lidnanke (Suomenma) Botnižen lahten vastrandal.

Umeon rahvahidenkeskeine civiline lendimport (, UME / ESNU, läz 1 mln passažiroid vodes vll 2012−2019) sijadase nelläs..vides kilometras suvhe lidnan keskuzpalaspäi. Tehtas reisid Ročinmadme päpaloin (Štokhol'm, Göteborg, Estersund, jügureisid Luleoho) i Hel'sinkihe, om čarterreisid Antaljha, Rodos-sarehe (Keskmeren region) i Kanarižihe sarihe.

## Galerei

Umeå rådhus.jpg|Lidnan ohjastusen sauvuz (2011)
Umeå stads kyrka.jpg|Lidnan lüteranine jumalanpert', vn 2010 nägu (om saudud vll 1892−1894)
Flygbild umu nus mm 131 1305 130722 bsb.jpg|Umeon universitetan ühthine nägu vl 2013
Umeå City Airport.jpg|*Umeo*-lendimportan terminal vl 2010
Umeå centralstation.jpg|*Umeo*-päraudtestancijan sauvuz vl 2010


## Homaičendad


## Irdkosketused
* Lidnan oficialine sait (''umea.se'').  *(+ erased lehtpoled toižil kelil)*